राधिका आप्टे को सेक्स सीन रिलीज करने पर आया गुस्सा, बोलीं- बीमार मानसिकता...  
राधिका आप्टे को आया गुस्सा
कहा- समाज की बीमार मानसिकता
'द वेडिंग गेस्ट' है अगली फिल्म
इंटरव्यू में जब राधिका (Radhika Apte) से इस बारे में पूछा गया तो उन्होंने कहा, ''द वेडिंग गेस्ट (The Wedding Guest)' में कई अच्छे सीन हैं. फैक्ट ये ही कि इतने बेहतरीन सीन होने के बावजूद फिल्म का केवल एक सीन लीक हुआ क्योंकि ये समाज की बीमार मानसिकता है.' 33 साल की राधिका आप्टे ने नाराजगी जाहिर करते हुए कहा, 'जो सीन लीक हुआ है, उसमें मैं और देव पटेल दोनों हैं, लेकिन सीन केवल मेरे नाम पर फैलाए जा रहे हैं. ये पिक्चर्स मेल लीड एक्टर देव पटेल के नाम पर क्यों नहीं फैलाए जा रहे.'
साल 2016 में आई फिल्म 'पार्चड' के दौरान राधिका आप्टे (Radhika Apte) के को-एक्टर अदिल हुसैन (Adil Hussain) के साथ सेक्स सीन वायरल होने को लेकर उस समय अदिल हुसैन ने ऐसे ही सवालों को उठाया था. इंटरव्यू के दौरान अदिल ने कहा था, 'ये दिखाता है कि हमारे समाज में सेक्स को लेकर लोगों में कितना जुनून है. ये लोग सिर्फ सेक्स सीन लीक करते हैं और कोई सुंदर सीन नहीं. फिल्म के जितने भी सीन लीक हुए हैं उन पर केवल राधिका आप्टे सेक्स सीन लिखा है ना कि अदिल हुसैन सेक्स सीन. ये सिर्फ इसलिए क्योंकि अगर कोई आदमी ये करता है तो ये दूसरा मामला है लेकिन अगर कोई महिला ये सीन करती है तो वो मैटर करता है.'